নজিব আলী চৌধুরী

নজিব আলী চৌধুরী ছিলেন উনিশ শতকের বাঙ্গালী ইসলামী পণ্ডিত এবং শিক্ষক। তিনি দক্ষিণ আসাম-গ্রেটার সিলেট অঞ্চলের প্রথম মাদ্রাসা মদিনাতুল উলূম বাগবাড়ী প্রতিষ্ঠার জন্য উল্লেখযোগ্য ছিলেন।

 জীবনী 

 প্রাথমিক জীবন ও বংশ পরিচয় 
তিনি ভারতের বর্তমান আসামের করিমগঞ্জ জেলার কাছে বাগবাড়ি গ্রামে জন্মগ্রহণ করেন। তারর পৈতৃক নিবাস সম্পর্কে মতানৈক্য রয়েছে। তার পরিবার হয়ত মুঘল আমলে আফগানিস্তানের ঘোর প্রদেশ থেকে অভিবাসিত হয়েছিল, অথবা সুফি সাধু শাহ জালালের ৩৬০ জন সঙ্গীর একজন শাহ উমর ইয়ামেনীর সাথে আগমন করেছিল।

 শিষ্যত্ব 
তিনে চিশতীয়া তরীকার সুফি পণ্ডিত ইমদাদুল্লাহ মুহাজিরে মক্কির শিষ্য হন। ১৮৫৭ সালের বৃহত্তর ভারতীয় বিদ্রোহের অন্যতম অংশ শামলীতে ব্রিটিশদের বিরুদ্ধে বিদ্রোহে তিনি মাক্কির সাথে শামলীর যুদ্ধে অংশগ্রহণ করেছিলেন বলে জানা যায়। বিদ্রোহের ব্যর্থতার পর উভয় পুরুষই ভারতীয় উপমহাদেশ ত্যাগ করে মক্কায় চলে আসেন।

ঐতিহাসিকদের মতে মক্কায় থাকাকালীন তিনি স্বপ্ন দেখেন যে, তিনি ইসলামী নবী মুহাম্মদের সাথে দেখা করেছেন, যিনি তাকে ভারতে ফিরে যেতে এবং ইসলাম প্রচার এবং ইসলামী শিক্ষা প্রদানের নির্দেশ দেন। ১৮৭৩ সালে তিনি তার নিজের বাড়িতে "মদিনাতুল উলুম বাগবাড়ী নজিবিয়া আলিয়া মাদ্রাসা" নামে একটি মাদ্রাসা প্রতিষ্ঠা করেন। পরবর্তিতে তিনি নামটি সংক্ষিপ্ত করে মদিনাতুল উলুম বাগবাড়ি রাখেন। তার অনুকরণে দারুল উলুম দেওবন্দ প্রতিষ্ঠিত হয়। এটি বৃহত্তর সিলেট অঞ্চলের প্রথম সত্যিকারের মাদ্রাসা হিসেবে বিবেচনা করা হয়, যা পূর্বে বিদ্যমান অনানুষ্ঠানিক প্রতিষ্ঠানের বিপরীতে একটি প্রমিত ধর্মীয় শিক্ষা প্রদান করে। এটি বৃহত্তর সিলেট অঞ্চলে আরবি ভাষার পণ্ডিত তৈরিতে অত্যন্ত গুরুত্বপূর্ণ ভূমিকা পালন করে, যা বর্তমানেও বিখ্যাত।

তিনি আধ্যাত্মিক শক্তির অধিকারী হওয়ার ব্যাপারে বিভিন্ন কাহিনী রচিত হয়েছে। তার মৃত্যুর পর তার কবরকে মাজার বানানো হয়, যা বর্তমানে করিমগঞ্জ জেলার রাউথগ্রামে অবস্থিত।

তিনি ছিলেন মাওলানা গুলাম রব চৌধুরীর পিতা, নিজের অধিকারে একজন বিশিষ্ট ইসলামী পণ্ডিত এবং আসামের প্রাক্তন সংসদ সদস্য আব্দুল মুনিম চৌধুরীর প্রপিতামহ।

 তথ্যসূত্র 

বিষয়শ্রেণী:দেওবন্দি ব্যক্তি
বিষয়শ্রেণী:১৮৫৭-এর সিপাহী বিদ্রোহের বিপ্লবী
বিষয়শ্রেণী:ভারতীয় সুন্নি মুসলিম
বিষয়শ্রেণী:আসামের স্বাধীনতা সংগ্রামী
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:চিশতিয়া তরিকা
বিষয়শ্রেণী:১৯শ শতাব্দীর বাঙালি
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:সিলেট বিভাগের ইসলামি ব্যক্তিত্ব
বিষয়শ্রেণী:করিমগঞ্জ জেলার ব্যক্তি
বিষয়শ্রেণী:১৯শ শতাব্দীর ইসলামের মুসলিম পণ্ডিত
বিষয়শ্রেণী:বাঙালি আলেম